
Bucureşti, 13.02.2024


		
			Către, 
  BIROUL PERMANENT AL 
CAMEREI DEPUTAȚILOR 

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.97/2023 pentru aprobarea Planului de amenajare a spaţiului maritim, trimis Comisiei pentru mediu şi echilibru ecologic și Comisiei pentru administrație publică și amenajarea teritoriului pentru examinare în fond, cu adresa nr. PLx 752/2023 din 11 decembrie 2023.
	

		
	

	PREŞEDINTE,
Virgi –Daniel POPESCU


	PREŞEDINTE,
Marius-Constantin BUDĂI

R A P O R T    COMUN
asupra proiectului de Lege privind aprobarea Ordonanţei de urgenţă a Guvernului nr.97/2023 pentru aprobarea Planului de amenajare a spaţiului maritim

În conformitate cu prevederile art.95 și art.117 alin.(3) din Regulamentul Camerei Deputaţilor, republicat, Comisia pentru mediu şi echilibru ecologic și Comisia pentru administrație publică și amenajarea teritoriului au fost sesizate, spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.97/2023 pentru aprobarea Planului de amenajare a spaţiului maritim, transmis cu adresa nr. PLx 752/2023 din 11 decembrie 2023.
Consiliul Legislativ a avizat favorabil proiectul de ordonanță cu observații și propuneri, conform avizului nr.1403 din 8 noiembrie 2023.
Consiliul Economic și Social a avizat favorabil proiectul de act normativ conform avizului nr.7500 din 8 noiembrie 2023.
Senatul, în calitate de primă Cameră sesizată, a adoptat proiectul de lege în ședința din 4 decembrie 2023, cu respectarea prevederilor art. 76 alin.(2) din Constituția României.
Comisia pentru stiinta si tehnologie a avizat favorabil proiectul de lege conform avizului nr.4c-24/193/2023 din 5 februarie 2024.
Comisia permanentă comună a Camerei Deputaţilor şi Senatului pentru relaţia cu UNESCO a avizat nefavorabil proiectul de lege.
Comisia pentru agricultură, silvicultură, industrie alimentară şi servicii specifice a avizat favorabil proiectul de lege conform avizului nr.4c-5/38 din 7 februarie 2024.
Proiectul de lege are ca obiect de reglementare armonizarea legislaţiei naţionale cu cea comunitară şi identifică distribuţia spaţială şi temporală a activităţilor şi utilizărilor în apele marine astfel încât autorităţile competente să poată stabili principiile şi obiectivele pe termen lung, în vederea reducerii la minimum a impactului negativ asupra mediului marin şi pentru a susţine dezvoltarea durabilă a economiei albastre. Proiectul vizează promovarea unui proces decizional coordonat şi integrat privind dezvoltarea durabilă a regiunii Mării Negre, prin politici sectoriale coerente în domenii precum acvacultură, pescuit, explorarea ţiţeiului, a gazelor şi a altor surse de energie, a resurselor minerale, precum şi pentru producţia de energie din surse regenerabile, transport maritim, extracţia materiilor prime, cercetarea ştiinţifică sau activităţile turistic.
Potrivit prevederilor art. 62 și art. 64 din Regulamentul Camerei Deputaţilor, republicat, Comisiile au examinat proiectul de lege în ședințe separate.
Comisia pentru administrație publică și amenajarea teritoriului a examinat proiectul de lege în ședința din data de 12 februarie 2024. La lucrările Comisiei pentru administrație publică și amenajarea teritoriului deputații au fost prezenţi conform listei de prezență.
La dezbaterile care au avut loc a participat, în calitate de invitat, în conformitate cu prevederile art.56 și art. 57 din Regulamentul Camerei Deputaţilor, republicat, domnul Aurel Drăghescu - subsecretar de stat în cadrul Ministerului Dezvoltarii, Lucrarilor Publice și Administratiei.
Comisia pentru mediu și echilibru ecologic a examinat proiectul de lege în şedinţa din data de 13 februarie 2024. La lucrările Comisiei pentru mediu și echilibru ecologic deputații au fost prezenţi conform listei de prezență.
[bookmark: _GoBack]La dezbaterile care au avut loc a participat, în calitate de invitat, în conformitate cu prevederile art.56 și art.57 din Regulamentul Camerei Deputaţilor, republicat, domnul Băileșteanu Liviu, Director, Ministerul Dezvoltării, Lucrărilor Publice și Administrației.
În urma examinării proiectului de lege și a opiniilor exprimate, membrii celor două Comisii, au hotărât cu majoritate de voturi, să propună Plenului Camerei Deputaților un raport comun de adoptare a proiectului de Lege privind aprobarea Ordonanţei de urgenţă a Guvernului nr.97/2023 pentru aprobarea Planului de amenajare a spaţiului maritim,  în forma adoptată de Senat. 
Camera Deputaţilor este Cameră decizională potrivit prevederilor art.75 din Constituţia României, republicată, şi ale art.92 alin. (9) din Regulamentul Camerei Deputaţilor, republicat.
	În raport cu obiectul şi conţinutul reglementării, proiectul de lege face parte din categoria legilor ordinare.


	PREŞEDINTE,
Virgi –Daniel POPESCU



	PREŞEDINTE,
Marius-Constantin BUDĂI

	SECRETAR,
Ervin MOLNAR




	SECRETAR,
  Radu-Marcel TUHUȚ

	Consilier parlamentar, Alina Alexandriuc
	                                                       Șef serviciu, Nicoleta Toma
                                                     Consilier parlamentar, Roxana Ardeleanu

